Michael Hill
mdhillca@gmail.com 2013
Gép vagy szolgáltatás elérése hálózaton keresztül.
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Úr Balázs
ur.balazs at fsf dot hu 2019, 2020.

# Kapcsolódás másik számítógéphez

A Gépek alkalmazás lehetővé teszi egy távoli fizikai vagy virtuális gép megtekintését és elérését.

A távoli gép már be kell legyen állítva.

Az új gépet létrehozó varázsló indításához kattintson a bal felső sarokban az Új gombra.

A varázsló Forrásválasztás lapján kattintson az Adja meg az URL-címet gombra.

Adja meg a távoli eszköz vagy szolgáltatás protokollt, IP-címet és portszámot tartalmazó URL-címét. Például:

vnc://192.168.122.1:5900

A protokoll a következők egyike lehet:

spice:// – kapcsolódás egy helyi vagy távoli Xspice kiszolgálóhoz.

qemu:// – kapcsolódás egy libvirt példányhoz, amely hozzáférést biztosít minden rajta tárolt virtuális géphez.

vnc:// – kapcsolódás egy távoli vino vagy VNC kiszolgálóhoz.

A cím és a portszám a távoli gépen található eszköz vagy szolgáltatás konfigurációjában található. Így a Gépek alkalmazásban a Tulajdonságok nézetben tekinthető meg az adott géphez való kapcsolódást lehetővé tevő URL-cím.

Kattintson a jobb felső sarokban a Folytatás gombra.

Kattintson a Felvétel gombra.

A távoli gép a gyűjtemény nézetben jelenik meg.