Michael Hill
mdhillca@gmail.com 2018
Egy gép beállításainak fájlba írása a biztonsági mentéséhez vagy áthelyezéséhez.
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Úr Balázs
ur.balazs at fsf dot hu 2019, 2020.

# Egy gép biztonsági mentése vagy áthelyezése

Két összetevő szükséges egy gép biztonsági mentéséhez vagy áthelyezéséhez: a képfájl és a gép beállítása XML-fájlként elmentve. A beállítás mentéséhez a virsh parancs szükséges a libvirt vagy a libvirt-client csomagból.

Egy terminálablakba gépelje be a következőt:

virsh dumpxml Név > Név.xml

ahol a Név a gépe Gépek alkalmazásbeli neve vagy tartománya. A Gépek által látott tartományok listájához gépelje be a következőt:

virsh -c qemu:///session list --all

Másolja át a most létrehozott .xml fájlt a biztonsági mentés vagy az átmeneti tároló helyére.

Másolja át a képfájlt a biztonsági mentés vagy az átmeneti tároló helyére. A gép tartománynevével megegyező fájl lesz .qcow2 végződéssel, amely a ~/.local/share/gnome-boxes/images/ mappában található.

# Gép visszaállítása

Az elmentett gép telepíthető egy új kiszolgálógépen futó Gépek alkalmazásba, vagy az eredeti gépen egy katasztrófa-helyreállítási forgatókönyv részeként.

Lépjen ki a Gépek alkalmazásból.

Másolja át a .qcow2 képfájlt a biztonsági mentés vagy az átmeneti tároló helyéről az új helyen levő ~/.local/share/gnome-boxes/images/ könyvtárba.

Egy terminálablakban navigáljon az eltárolt .xml fájlt tartalmazó könyvtárba vagy eszközre. Gépelje be a következőt:

virsh define Név.xml

ahol a Név a gép tartománya.

Indítsa el a Gépek alkalmazást.