Michael Hill
mdhillca@gmail.com 2013
Felipe Borges
felipeborges@gnome.org 2018
Az alkalmazás megismerése.
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Úr Balázs
ur.balazs at fsf dot hu 2019, 2020.

# A Gépek felülete

# Gyűjtemény nézet

A Gépek első indításakor az üdvözlő üzenet arra kéri, hogy kattintson az Új gombra. Minden következő indításkor a Gépek alkalmazás gyűjtemény nézetben indul, és megjeleníti az elérhető gépek bélyegképeit. A kedvenc vagy gyakran használt gépek a lista tetején jelennek meg. A gyűjtemény nézet lehetővé teszi:

Az Új gombra kattintva egy gép felvételét.

Egy virtuális gép használatának megkezdését egyetlen kattintással.

Gépek keresését.

Kattintson a fejléc sávban a pipa gombra a kijelölési módba lépéshez.

Kattintson a jobb egérgombbal egy gépre a Megnyitás új ablakban, Hozzáadás a kedvencekhez, Erőltetett leállítás, Klónozás, Törlés műveletek kiválasztásához, vagy a gép Tulajdonságok nézetének megnyitásához.

# A varázsló

Az Új gombra kattintva elindul a varázsló, amely végigvezeti egy gép létrehozásának folyamatán.

# Kijelölési mód

Gyűjtemény nézetben a pipa gombra való kattintással, vagy a jobb egérgombbal bélyegképre történő kattintással lehet kijelölési módba váltani, amelyben a gépeken egyenként vagy csoportosan a következő műveleteket lehet elvégezni:

Gépek törlése.

Gépek megjelölése kedvencként.

Gép szüneteltetése.

Gép megnyitása új ablakban.

# Tulajdonságok nézet

A gépekre a jobb egérgombbal kattintva, a gyűjtemény nézet Tulajdonságok gombjára kattintva nyitható meg a tulajdonságok nézet, amelyben a gép bizonyos tulajdonságait lehet beállítani. A tulajdonságok nézetben a következő lapok egyikének kiválasztásával megjelenítheti vagy módosíthatja a gép beállításait:

Általános: megjeleníti a gép Nevét és Közvetítőjét vagy virtualizálóját (például QEMU). Távoli gép esetén ez a lap megjeleníti a Protokollt is (például VNC), és a távoli eléréshez használandó URL-t. Amikor a gép fut, itt jelenik meg a Vágólap megosztása kapcsoló is.

Rendszer beállítások: futó grafikonokat jelenít meg a CPU, lemez I/O és hálózat aktivitásáról. A Memória és Maximális lemezméret csúszkák módosíthatók, és megjeleníthető a Hibaelhárítási napló. Szintén ezen a lapon található az Erőltetett leállítás gomb, amellyel kikényszerítheti a gép leállítását, az Újraindítás gomb és a Futtatás a háttérben kapcsoló.

Eszközök és megosztások: a Kijelölés gomb lehetővé teszi egy CD/DVD eszköz vagy ISO útvonalának megadását. Az Eltávolítás gomb leválasztja ezt. Amikor a gép fut, a gazda rendszerre csatlakoztatott USB eszközök is megjelennek, és mindegyik egy BE | KI kapcsolóval vezérelhető. A gazda és a vendég közti megosztott mappák beállíthatók a spice-webdavd-t támogató futó gépeken.

Pillanatképek: lehetővé teszi a gép pillanatképeinek létrehozását és kezelését.

A tulajdonságok nézet elérhető a varázsló Testreszabás gombjának használatával is a helyi gép beállításakor. Amikor a gép fut, akkor kattintson a fejléc sáv menü (beállítások) gombjára, és válassza a Tulajdonságok menüpontot.