Michael Hill
mdhillca@gmail.com 2012
Baptiste Mille-Mathias
baptistem@gnome.org 2012

# Quina tecnologia utilitza Màquines?

Les màquines utilitzen qemu-kvm, libvirt-glib i spice-gtk per permetre als usuaris gestionar fàcilment màquines virtuals i connectar-se a màquines remotes.

# QEMU amb KVM

QEMU és un emulador i virtualitzador de màquines. Com a emulador, pot executar sistemes operatius i programes realitzats per a una màquina (per exemple, una placa ARM) en una màquina diferent (per exemple, el vostre propi ordinador). Com a virtualitzador, QEMU aconsegueix un rendiment proper al nadiu amb l'execució del codi de convidat directament a la CPU amfitriona mitjançant KVM.

KVM (Kernel-based Virtual Machine) és un mòdul del nucli Linux que permet a l'espai d'usuari d'un programa utilitzar les funcionalitats de virtualització del maquinari de diversos processadors.

# libvirt

libvirt és un conjunt d'eines per a manipular (crear, suprimir i modificar) i supervisar màquines virtuals en amfitrions remots de forma segura.

libvirt-glib embolcalla libvirt amb objectiu de proporcionar una API orientada a objectes d'alt nivell adequada per aplicacions basades en glib.

# SPICE

SPICE, el Simple Protocol per Independent Computing Environments, és un sistema per accedir i controlar ordinadors remots a través d'una xarxa.

El servidor SPICE és una biblioteca que funciona dins del binari QEMU. És el principal responsable de l'autenticació de les connexions del client, la transmissió de la sortida gràfica del sistema operatiu convidat al client i la transmissió de les entrades d'usuari (ratolí i teclat) del client a l'amfitrió.

spice-gtk és un client SPICE que proporciona una vista al sistema operatiu convidat.

# VNC

VNC, Virtual Network Computing, s'utilitza només a pantalles remotes, és un protocol molt conegut, però molt limitat i lent.