Michael Hill
mdhillca@gmail.com 2012
Baptiste Mille-Mathias
baptistem@gnome.org 2012
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Úr Balázs
ur.balazs at fsf dot hu 2019, 2020.

# Milyen technológiát használ a Gépek?

A Gépek a qemu-kvm, libvirt-glib és spice-gtk segítségével támogatja a felhasználót a virtuális gépek egyszerű kezelésében és a távoli gépekhez való kapcsolódásában.

# QEMU KVM-mel

A QEMU egy gépemulátor és virtualizáló. Emulátorként egy bizonyos (például ARM alaplapos) gépre tervezett operációs rendszereket és programokat tud futtatni egy másik gépen (például PC-n). Virtualizálóként a QEMU szinte eredeti teljesítményre képes, mivel a vendég kódot KVM-et használva közvetlenül a gazda rendszer processzorán futtatja.

A KVM (Kernel-based Virtual Machine – Kernel alapú virtuális gép) egy Linux kernelmodul, amely lehetővé teszi egy felhasználói program számára a különböző processzorok hardveres virtualizációs funkcióinak használatát.

# libvirt

A libvirt távoli gépeken futó virtuális gépek biztonságos kezelésére (létrehozás, törlés vagy módosítás) és megfigyelésére használatos eszközkészlet.

A libvirt-glib egy libvirt fölötti réteg, amely magas szintű, objektumorientált API-t biztosít a glib-alapú alkalmazások számára.

# SPICE

A SPICE (Simple Protocol for Independent Computing Environments – Egyszerű protokoll független számítási környezetekhez) a távoli asztalok hálózaton keresztüli eléréséhez és felügyeletéhez használható rendszer.

A SPICE kiszolgáló egy programkönyvtár, amely a QEMU binárison belül fut. Főképp a klienskapcsolatok hitelesítéséért, a vendég OS grafikus kimenetének a klienshez továbbításáért, és a felhasználói bemenet (egér és billentyűzet) klienstől a vendéghez továbbításáért felel.

A spice-gtk az a SPICE kliens, amely nézetet biztosít a vendég OS-be.

# VNC

A VNC (Virtual Network Computing – virtuális hálózati számítástechnika) csak távoli megjelenítéshez használatos, egy jól ismert protokoll, azonban meglehetősen korlátozott és lassú.